**Hrvatska banka za obnovu i razvitak**,Strossmayerov trg 9, 10000 Zagreb, MB: 3929370, OIB: 26702280390, u ime i za račun Republike Hrvatske **(dalje: Osiguratelj)**

i

**\_\_\_\_\_\_\_\_\_\_**, \_\_\_\_\_\_\_\_\_\_, MB: \_\_\_\_\_\_\_\_\_\_, OIB: \_\_\_\_\_\_\_\_\_\_ **(dalje: Osiguranik)**

skupno ,,Strane“

zaključili su u Zagrebu dana \_\_. \_\_. \_\_\_\_. ovaj

**UGOVOR O REGRESNOJ NAPLATI**

**OPK-LIKV-01/24**

**BR. \_\_\_\_\_\_\_**  *(ispunjava HBOR)*

(dalje: Ugovor)

# Članak 1.

1. Strane suglasno utvrđuju da je Sporazumom o osiguranju portfelja kredita za likvidnost izvoznika S-OPK-LIKV-\_\_/\_\_\_\_ od \_\_. \_\_. \_\_\_\_. *i njegovim dodacima br. \_\_\_ od \_\_. \_\_. \_\_\_\_.* (dalje: Sporazum o osiguranju portfelja), Osiguratelj osigurao Osiguranikove tražbine prema \_\_\_\_\_\_\_\_\_\_ <*ime i prezime/tvrtka, sjedište/adresa prebivališta, OIB>* (dalje: Izvoznik), koje su nastale na temelju \_\_\_\_\_\_\_\_\_\_ *<napisati pravnu osnovu tražbine primjerice: Ugovora o kreditu od \_\_. \_\_. \_\_\_\_. (datum)>(dalje: Ugovor o kreditu).*
2. Svi pojmovi navedeni velikim početnim slovima u ovom Ugovoru imaju istovjetno značenje kao i u Sporazumu o osiguranju portfelja, osim ako je ovim Ugovorom izričito drugačije određeno.

# Članak 2.

1. Strane suglasno utvrđuju da je Osiguranik podnio Osiguratelju Odštetni zahtjev br. \_\_\_\_\_\_\_\_\_\_ dana \_\_. \_\_. \_\_\_\_., na temelju tražbine iz Ugovora o kreditu, i to dospjele nenaplaćene tražbine u ukupnom iznosu od \_\_\_\_\_\_\_\_\_\_, koja predstavlja tražbinu po osnovi glavnice kredita.
2. Strane suglasno utvrđuju da je Odštetni zahtjev prihvaćen od strane Osiguratelja, te da Odšteta ukupno iznosi \_\_\_\_\_\_\_\_\_\_.
3. Osiguratelj je dužan Osiguraniku isplatiti Odštetu u iznosu utvrđenom u stavku 2. ovog članka prema podacima koje će Osiguranik dostaviti naknadno (broj računa, model, poziv na broj, opis plaćanja), u valuti određenoj Ugovorom o kreditu ili po zahtjevu Osiguranika u protuvrijednosti u eurima obračunato po prodajnom tečaju Osiguratelja na dan isplate.

**Članak 3.**

1. Osiguraniku su do dana zaključenja ovog Ugovora nastali Troškovi prisilne naplate u iznosu od \_\_\_\_\_\_\_\_\_\_.
2. Osiguratelj se obvezuje Osiguraniku naknaditi \_\_\_\_\_\_\_\_\_\_ <*u skladu s ugovorenom Stopom pokrića*>% troškova iz stavka 1. ovog članka i to u iznosu od \_\_\_\_\_\_\_\_\_\_.
3. Osiguratelj se obvezuje naknaditi Osiguraniku razmjerni dio Troškova prisilne naplate u skladu sa Stopom pokrića, pod uvjetom da je Osiguranik za Troškove prisilne naplate pribavio prethodnu ili naknadnu pisanu suglasnost Osiguratelja, u roku od 15 kalendarskih dana od zaprimanja zahtjeva Osiguranika za naknadu troškova.
4. Osiguratelj se obvezuje naknaditi Osiguraniku 100% Troškova prisilne naplate, ako se ispune uvjeti iz članka 14. st. 9. Općih uvjeta, u roku od 15 kalendarskih dana od zaprimanja zahtjeva Osiguranika za naknadu troškova.
5. Radi izbjegavanja svake dvojbe, u Troškove prisilne naplate ulaze i troškovi koji proizlaze iz postupaka u kojima je Osiguranik pasivna strana (tuženik, ovršenik, itd.), a koji su povezani s tražbinama nastalim na temelju Ugovora o kreditu i Sporazuma o osiguranju portfelja.

# Članak 4.

1. Strane suglasno utvrđuju da trenutkom isplate Odštete Osiguraniku, na Osiguratelja prelaze sve tražbine iz Ugovora o kreditu zajedno sa sporednim pravima (uključujući instrumente osiguranja u mjeri u kojoj je to moguće) i to do visine ukupno isplaćene Odštete, uvećano za zakonsku zateznu kamatu koja pripada Osiguratelju, a koja teče od dana isplate do dana podmirenja tražbine Osiguratelja.
2. Strane suglasno utvrđuju da trenutkom isplate Troškova prisilne naplate Osiguraniku, na Osiguratelja prelaze tražbine iz Ugovora o kreditu zajedno sa sporednim pravima (uključujući instrumente osiguranja u mjeri u kojoj je to moguće) i to do visine ukupno isplaćenih Troškova prisilne naplate, uvećano za zakonsku zateznu kamatu koja pripada Osiguratelju, a koja teče od dana isplate do dana podmirenja Troškova prisilne naplate.

**Članak 5.**

1. Ovim Ugovorom, Osiguratelj ustupa radi ispunjenja Osiguraniku tražbine iz članka 4. ovog Ugovora te ga time ovlašćuje da poduzme sve potrebne radnje u cilju naplate, što uključuje posebice, ali ne isključivo, pokretanje odgovarajućih izvansudskih i sudskih postupaka radi namirenja navedenih tražbina, a što Osiguranik potpisom ovog Ugovora prihvaća.
2. Strane suglasno utvrđuju da ustupom radi ispunjenja iz stavka 1. ovog članka između njih ne nastaje niti je prije toga postojao vjerovničko-dužnički odnos te utvrđuju da tražbine iz članka 4. ovog Ugovora ostaju u imovini Osiguratelja do njihovog potpunog namirenja.
3. S obzirom na pravnu prirodu ustupa radi ispunjenja te suglasna utvrđenja Strana iz prethodnog stavka ovog članka, Strane suglasno utvrđuju da će u svrhu vođenja postupka prisilne naplate tražbina iz članka 4. ovog Ugovora bilo pred sudom, javnim bilježnikom ili drugim nadležnim tijelom ili poduzimanja bilo kakvih drugih radnji radi naplate iste, kao i u svrhu sudjelovanja u stečajnim i predstečajnim postupcima nad bilo kojim od dužnika iz Ugovora o kreditu, izvadak iz poslovnih knjiga Osiguranika ili Osiguratelja biti valjan dokaz o visini i dospijeću predmetnih tražbina.

1. U slučaju da će u svrhu naplate tražbina iz članka 4. ovog Ugovora biti potrebna dostava bilo koje isprave i/ili podataka nadležnom tijelu, Osiguranik se obvezuje o navedenom, bez odgode, pisanim putem izvijestiti Osiguratelja. Strane se obvezuju bez odgode ishoditi/sastaviti/potpisati sve potrebne isprave te po potrebi poduzeti sve radnje i zaključiti pravne poslove potrebne u svrhu naplate navedenih tražbina.

**Članak 6.**

1. Osiguranik se obvezuje:
2. poduzimati sve radnje potrebne za naplatu tražbina iz članka 4. ovog Ugovora u skladu s člancima 12., 13. i 14. Općih uvjeta,
3. pri naplati tražbina iz članka 4. ovog Ugovora postupati sukladno propisima, svojim internim aktima, pravilima i procedurama te Ugovoru o kreditu, kako i inače postupa s kreditima za likvidnost, odobrenim korisnicima kredita iste ili slične rizične kategorije te da Kredit neće dovoditi u nepovoljniji položaj u odnosu na ostale plasmane Krajnjeg korisnika,
4. dostavljati Osiguratelju Izvješće o regresnoj naplati najkasnije do kraja 1. Kalendarskog tromjesečja tekuće godine o svim radnjama poduzetim u prethodnoj godini,
5. snositi \_\_\_\_\_\_\_\_\_\_ *<u skladu s ugovorenim udjelom Osiguranika u Šteti koji predstavlja razliku između 100% i Stope pokrića navedene u Obavijesti o uključivanju >*% Troškova prisilne naplate, u slučaju iz čl. 3. st. 3. ovog Ugovora,
6. proslijediti Osiguratelju, jednom unutar svakog Kalendarskog tromjesečja, \_\_\_\_\_\_\_\_\_\_ *<u skladu s ugovorenom Stopom pokrića>*% svih plaćanja koja Osiguranik primi po osnovi Ugovora o kreditu i Sporazuma o osiguranju portfelja do visine tražbina iz članka 4. ovog Ugovora. U slučaju da Osiguratelj primi plaćanja po osnovi Ugovora o kreditu i Ugovora o jamstvu, Osiguratelj će \_\_\_\_\_\_\_% (100%-Stopa pokrića) takvih plaćanja proslijediti Osiguraniku, u valuti u kojoj ih je Osiguratelj naplatio ili ako to nije moguće, u eurskoj protuvrijednosti po prodajnom tečaju Osiguratelja na dan plaćanja,
7. Osiguranik neće biti odgovoran za nemogućnost naplate Tražbine ako u sudskom, javnobilježničkom ili drugom postupku bude pravomoćno utvrđeno da Osiguranik, osim skrivljenim postupanjem, nije ovlašten voditi postupak i naplaćivati Osigurateljeve tražbine na temelju ustupa izvršenog u skladu s člankom 5. ovog Ugovora. U tom slučaju Strane će postupiti u skladu s člankom 9. ovog Ugovora.
8. Strane su suglasne da su i Osiguratelj i Osiguranik ovlašteni Izvozniku, kao i tijelu ili sudu pred kojim se vodi bilo kakav postupak u vezi tražbine iz Ugovora o kreditu, dostaviti primjerak ovog Ugovora i primjerak Općih uvjeta, kao dokaz o izvršenom ustupu radi ispunjenja tražbina iz članka 4. ovog Ugovora s Osiguratelja na Osiguranika.

# Članak 7.

1. Strane suglasno utvrđuju da je Osiguratelj ovlašten u svakom trenutku jednostranom pisanom izjavom upućenom Osiguraniku od Osiguranika preuzeti natrag nenamireni dio tražbina iz članka 4. ovog Ugovora, sve uvećano za pripadajuću zakonsku zateznu kamatu, te obavijestiti Osiguranika da će od tada Osiguratelj samostalno voditi sve potrebne radnje i sve postupke naplate.
2. Osiguranik je obvezan, bez odgode, poduzeti sve dopuštene pravne radnje (primjerice prijenos djeljivih instrumenata osiguranja, po potrebi zaključenje ugovora o ustupu kojim Osiguranik nazad ustupa Osigurateljeve tražbine i dr.) kako bi se na Osiguratelja prenijela sva prava iz Ugovora o kreditu, koja se mogu prenijeti, razmjerno iznosu nenamirenog dijela tražbina iz članka 4. ovog Ugovora, sve uvećano za pripadajuću zakonsku zateznu kamatu. Trošak radnji poduzetih s tim u svezi snosi Osiguratelj.

**Članak 8.**

Strane suglasno utvrđuju da se na odnos Strana iz ovog Ugovora prvenstveno primjenjuju odredbe ovog Ugovora, a tek podredno, ako taj odnos nije reguliran odredbama ovog Ugovora, se primjenjuju odredbe Sporazuma o osiguranju portfelja te se Strane obvezuju ispunjavati sve svoje obveze i prava predviđena istima. U slučaju da je neki odnos drugačije reguliran odredbama ovog Ugovora i Sporazuma o osiguranju portfelja, primarno se za taj odnos primjenjuju odredbe ovog Ugovora.

**Članak 9.**

Ako bi se naknadno utvrdila ništetnost, pobojnost ili neprovedivost neke od odredbi ovog Ugovora, Ugovor u preostalom dijelu ostaje na snazi, a Strane se obvezuju ništetnu, pobojnu ili neprovedivu odredbu zamijeniti valjanom koja će u najvećoj mjeri omogućiti ostvarivanje cilja koji se želio postići ništetnom, pobojnom ili neprovedivom odredbom.

# Članak 10.

1. Strane suglasno utvrđuju da se na ovaj Ugovor kao i na Sporazum o osiguranju portfelja u cjelini primjenjuje pozitivno pravo Republike Hrvatske.
2. Strane su suglasne da će eventualne nesporazume i/ili sporove proizašle iz ovog Ugovora primarno nastojati riješiti pregovorima. U slučaju da pregovori ne uspiju, Strane mogu sporove nastojati riješiti izvansudskim putem, a u suprotnom ugovaraju nadležnost suda u Zagrebu.

**Članak 11.**

1. HBOR će o svom trošku kod javnog bilježnika ovjeriti potpis svojih ovlaštenih osoba na ovom Ugovoru.
2. Ovaj Ugovor sastavljen je u dva istovjetna primjerka sa snagom izvornika, od kojih je jedan za potrebe javnog bilježnika, a drugi za Osiguratelja. Istovremeno s ovjerom potpisa, Osiguranik će, o svom trošku, ishoditi i jedan primjerak ovjerene preslike ovog Ugovora.
3. Strane su ovaj Ugovor u cijelosti pročitale i razumjele te ga u znak prihvaćanja potpisuju po svojim ovlaštenim zastupnicima.

|  |  |  |  |  |
| --- | --- | --- | --- | --- |
| Za Osiguratelja:  |  |  | Za Osiguranika: |  |
|  |  |  |  |  |
| <funkcija> |  |  | <funkcija> |  |
|  |  |  |  |  |
|  |  |  |  |  |
| <ime i prezime> |  |  | <ime i prezime> |  |